title: Οδηγία 2008/88/ΕΚ της Επιτροπής, της 23ης Σεπτεμβρίου 2008 , για την τροποποίηση της οδηγίας 76/768/ΕΟΚ του Συμβουλίου σχετικά με τα καλλυντικά προϊόντα, με σκοπό την προσαρμογή των παραρτημάτων ΙΙ και ΙΙΙ στην τεχνική πρόοδο (Κείμενο που παρουσιάζει ενδιαφέρον για τον ΕΟΧ)

text:
               24.9.2008

               EL

               Επίσημη Εφημερίδα της Ευρωπαϊκής Ένωσης

               L 256/12

      ΟΔΗΓΊΑ 2008/88/ΕΚ ΤΗΣ ΕΠΙΤΡΟΠΉΣ

   της 23ης Σεπτεμβρίου 2008
   για την τροποποίηση της οδηγίας 76/768/ΕΟΚ του Συμβουλίου σχετικά με τα καλλυντικά προϊόντα, με σκοπό την προσαρμογή των παραρτημάτων ΙΙ και ΙΙΙ στην τεχνική πρόοδο
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), και ιδίως το άρθρο 8 παράγραφος 2,
   Κατόπιν διαβούλευσης με την επιστημονική επιτροπή για τα καταναλωτικά προϊόντα,
   Εκτιμώντας τα ακόλουθα:

               (1)

               Σε συνέχεια της δημοσίευσης επιστημονικής μελέτης το 2001, με τίτλο «Use of permanent hair dyes and bladder cancer risk» («Χρήση μόνιμων βαφών μαλλιών και κίνδυνος καρκίνου της ουροδόχου κύστης»), η επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές, η οποία αντικαταστάθηκε από την επιστημονική επιτροπή για τα καταναλωτικά προϊόντα («SCCP») με την απόφαση 2004/210 της Επιτροπής (2), κατέληξε στο συμπέρασμα ότι οι δυνητικοί κίνδυνοι είναι ανησυχητικοί. Συνέστησε να λάβει η Επιτροπή περαιτέρω μέτρα για τον έλεγχο της χρήσης των χημικών ουσιών βαφών μαλλιών.

               (2)

               Η επιστημονική επιτροπή για τα καταναλωτικά προϊόντα συνέστησε επιπλέον μια συνολική στρατηγική για την εκτίμηση της ασφάλειας των χημικών ουσιών βαφής μαλλιών, συμπεριλαμβανομένων των απαιτήσεων για τη δοκιμή των ουσιών που χρησιμοποιούνται στα προϊόντα βαφής μαλλιών όσον αφορά ενδεχόμενη γονιδιοτοξικότητα/μεταλλαξιγένεση.

               (3)

               Σε συνέχεια των γνωμοδοτήσεων της SCCP, η Επιτροπή, μαζί με τα κράτη μέλη και τα ενδιαφερόμενα μέρη, συμφώνησαν για μια συνολική στρατηγική για τη ρύθμιση των ουσιών που χρησιμοποιούνται στα προϊόντα βαφής μαλλιών, σύμφωνα με την οποία ο βιομηχανικός κλάδος κλήθηκε να υποβάλει τα αρχεία επιστημονικών δεδομένων για τις ουσίες των βαφών μαλλιών προς αξιολόγηση στην SCCP.

               (4)

               Οι ουσίες για τις οποίες δεν υποβλήθηκαν επικαιροποιημένοι φάκελοι ασφάλειας για την επαρκή εκτίμηση του κινδύνου, πρέπει να περιληφθούν στο παράρτημα II της οδηγίας 76/768/ΕΟΚ.

               (5)

               Μερικές ουσίες των βαφών μαλλιών έχουν ήδη απαγορευτεί, είτε με βάση γνώμες της SCCP είτε λόγω έλλειψης δεδομένων σχετικά με την ασφάλεια. Οι ουσίες που εξετάζονται επί του παρόντος επιλέχθηκαν προσεκτικά για κοινή κανονιστική ρύθμιση, καθότι περιλαμβάνονται στο παράρτημα IV. Δεδομένου ότι για τις ουσίες αυτές δεν υποβλήθηκαν στην SCCP φάκελοι ασφάλειας, όσον αφορά τη χρήση τους σε προϊόντα βαφής μαλλιών, με σκοπό την εκτίμηση του κινδύνου εντός των καθορισθεισών προθεσμιών, δεν υπάρχουν αποδεικτικά στοιχεία ότι οι εν λόγω ουσίες, όταν χρησιμοποιούνται σε προϊόντα βαφής μαλλιών, μπορούν να θεωρούνται ασφαλείς για την ανθρώπινη υγεία.

               (6)

               Οι ουσίες για τις οποίες δεν έχουν υποβληθεί φάκελοι ασφάλειας 1-υδροξυ-2,4-διαμινοβενζόλιο (2,4-διαμινοφαινόλη) και το διυδροχλωρικό άλας· 1,4-διυδροξυβενζόλιο (υδροκινόνη)· χλωριούχο [4-[[4-ανιλινο-1-ναφθυλο][4-(διμεθυλαμινο)φαινυλο]μεθυλενο]κυκλοεξα-2,5-διεν-1-υλιδενο]διμεθυλαμμώνιο (Basic Blue 26)· 3-[(2,4-διμεθυλο-5-σουλφοφαινυλ)αζω]-4-υδροξυναφθαλινο-1-σουλφονικό δινάτριο (Ponceau SX) και 4-[(4-αμινοφαινυλ)(4-ιμινοκυκλοεξα-2,5-διενυλιδενο)μεθυλο)-2-τολουιδίνη και το υδροχλωρικό άλας (Basic Violet 14), οι οποίες επί του παρόντος περιλαμβάνονται ως χρωστικές ουσίες στο παράρτημα IV και ως ουσίες προϊόντων βαφής μαλλιών στο παράρτημα III μέρος 1 και μέρος 2, απαλείφονται από το παράρτημα ΙΙΙ και απαγορεύεται η χρήση τους σε προϊόντα βαφής μαλλιών στο παράρτημα II.

               (7)

               Επομένως, η οδηγία 76/768/ΕΟΚ πρέπει να τροποποιηθεί αναλόγως.

               (8)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα καλλυντικά προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα II και III της οδηγίας 76/768/ΕΟΚ τροποποιούνται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 14 Φεβρουαρίου 2009. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών και της παρούσας οδηγίας.
   Εφαρμόζουν τις εν λόγω διατάξεις από τις 14 Αυγούστου 2009.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των κύριων διατάξεων εθνικού δικαίου που υιοθετούν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 23 Σεπτεμβρίου 2008.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 262 της 27.9.1976, σ. 169.

      (2)  ΕΕ L 66 της 4.3.2004, σ. 45.

      ΠΑΡΑΡΤΗΜΑ
      Η οδηγία 76/768/ΕΟΚ τροποποιείται ως εξής:

                  1.

                  Στο παράρτημα II προστίθενται οι ακόλουθοι αύξοντες αριθμοί 1329 έως 1369:

                              Αύξων αριθμός

                              Χημική ονομασία/Ονομασία INCI

                              «1329

                              4-[(4-αμινοφαινυλ)(4-ιμινοκυκλοεξα-2,5-διενυλιδενο)μεθυλο)-2-τολουιδίνη (CAS 3248-93-9· EINECS 221-832-2) και το υδροχλωρικό άλας (Basic Violet 14· CI 42510) (CAS 632-99-5· EINECS 211-189-6), όταν χρησιμοποιείται ως ουσία σε προϊόντα βαφής μαλλιών

                              1330

                              4-(2,4-διυδροξυφαινυλαζω)βενζολοσουλφονικό οξύ (CAS 2050-34-2· EINECS 218-087-0) και το άλας νατρίου (Acid Orange 6· CI 14270) (CAS 547-57-9· EINECS 208-924-8), όταν χρησιμοποιείται ως ουσία σε προϊόντα βαφής μαλλιών

                              1331

                              3-υδροξυ-4-(φαινυλαζω)-2- ναφθοϊκό οξύ (CAS 27757-79-5· EINECS 248-638-0) και το άλας ασβεστίου (Pigment Red 64:1· CI 15800) (CAS 6371-76-2· EINECS 228-899-7), όταν χρησιμοποιείται ως ουσία σε προϊόντα βαφής μαλλιών

                              1332

                              2-(6-υδροξυ-3-oξo-(3H)-ξανθεν-9-υλο)βενζοϊκό οξύ· φλουορεσκεΐνη (CAS 2321-07-5· EINECS 219-087-8) και το άλας δινατρίου (Acid yellow 73 sodium salt· CI 45350) (CAS 518-47-8· EINECS 208-253-0), όταν χρησιμοποιείται ως ουσία σε προϊόντα βαφής μαλλιών

                              1333

                              4′,5′-διβρωμο-3′,6′-διυδροξυσπειρο[ισοβενζοφουρανο-1(3H),9′-[9H]ξανθεν]όνη-3· 4′,5′-διβρωμοφλουορεσκεΐνη· (Solvent Red 72) (CAS 596-03-2· EINECS 209-876-0) και το άλας δινατρίου (CI 45370) (CAS 4372-02-5· EINECS 224-468-2), όταν χρησιμοποιείται ως ουσία σε προϊόντα βαφής μαλλιών

                              1334

                              2-(3,6-διυδροξυ-2,4,5,7-τετραβρωμοξανθεν-9-υλο)-βενζοϊκό οξύ· 2′,4′,5′,7′-τετραβρωμοφλουορεσκεΐνη· (Solvent Red 43) (CAS 15086-03-94· EINECS 239-087-138) και το άλας δινατρίου (Acid Red 87· CI 45380) (CAS 17372-87-1· EINECS 241-409-6) και το άλας αργιλίου (Pigment Red 90:1 Aluminium lake) (CAS 15876-39-8· EINECS 240-899-7), όταν χρησιμοποιείται ως ουσία σε προϊόντα βαφής μαλλιών

                              1335

                              Εσωτερικό άλας του 9-(2-καρβοξυφαινυλο)-3-(2-μεθυλοφαινυλ)αμινο)-6-((2-μεθυλο-4-σουλφοφαινυλ)αμινο)-ξανθυλίου (CAS 10213-95-3)· και το άλας νατρίου (Acid Violet 9· CI 45190) (CAS 6252-76-2· EINECS 228-377-9), όταν χρησιμοποιείται ως ουσία σε προϊόντα βαφής μαλλιών

                              1336

                              3′,6′-διυδροξυ-4′,5′-διιωδοσπειρο[ισοβενζοφουρανο-1(3H),9′-[9H]ξανθεν]όνη-4· (Solvent Red 73) (CAS 38577-97-8· EINECS 254-010-7) και το άλας νατρίου (Acid Red 95· CI 45425) (CAS 33239-19-9· EINECS 251-419-2), όταν χρησιμοποιείται ως ουσία σε προϊόντα βαφής μαλλιών

                              1337

                              2′,4′,5′,7′-τετραϊωδοφλουορεσκεΐνη (CAS 15905-32-5· EINECS 240-046-0) και το άλας δινατρίου (Acid Red 51· CI 45430) (CAS 16423-68-0· EINECS 240-474-8) και το άλας αργιλίου (Pigment Red 172:1 Aluminium lake) (CAS 12227-78-0· EINECS 235-440-4), όταν χρησιμοποιείται ως ουσία σε προϊόντα βαφής μαλλιών

                              1338

                              1-υδροξυ-2,4-διαμινοβενζόλιο (2,4-διαμινοφαινόλη) (CAS 95-86-3· EINECS 202-459-4 ) και το διυδροχλωρικό άλας (2,4-Diaminophenol HCl) (CAS 137-09-7· EINECS 205-279-4), όταν χρησιμοποιείται ως ουσία σε προϊόντα βαφής μαλλιών

                              1339

                              1,4-διυδροξυβενζόλιο (Hydroquinone) (CAS 123-31-9· EINECS 204-617-8), όταν χρησιμοποιείται ως ουσία σε προϊόντα βαφής μαλλιών

                              1340

                              χλωριούχο [4-[[4-ανιλινο-1-ναφθυλο][4-(διμεθυλαμινο)φαινυλο]μεθυλενο]κυκλοεξα-2,5-διεν-1-υλιδενο]διμεθυλαμμώνιο (Basic Blue 26· CI 44045) (CAS 2580-56-5· EINECS 219-943-6), όταν χρησιμοποιείται ως ουσία σε προϊόντα βαφής μαλλιών

                              1341

                              3-[(2,4-διμεθυλο-5-σουλφοφαινυλ)αζω]-4-υδροξυναφθαλινο-1-σουλφονικό δινάτριο (Ponceau SΧ· CI 14700) (CAS 4548-53-2· EINECS 224-909-9), όταν χρησιμοποιείται ως ουσία σε προϊόντα βαφής μαλλιών

                              1342

                              Τρις[5,6-διυδρο-5-(υδροξυιμινο)-6-οξοναφθαλινο-2-σουλφο(2-)-N5,O6]σιδηρικό(3-) νάτριο (Acid Green 1· CI 10020) (CAS 19381-50-1· EINECS 243-010-2), όταν χρησιμοποιείται ως ουσία σε προϊόντα βαφής μαλλιών

                              1343

                              4-(φαινυλαζω)ρεζορκίνη (Solvent Orange 1· CI 11920) (CAS 218-131-9· EINECS 2051-85-6) και τα άλατα, όταν χρησιμοποιείται ως ουσία σε προϊόντα βαφής μαλλιών

                              1344

                              4-[(4-αιθοξυφαινυλ)αζω]ναφθόλη (Solvent Red 3· CI 12010) (CAS 6535-42-8· EINECS 229-439-8) και τα άλατα, όταν χρησιμοποιείται ως ουσία σε προϊόντα βαφής μαλλιών

                              1345

                              1-[(2-χλωρο-4-νιτροφαινυλ)αζω]-2-ναφθόλη (Pigment Red 4· CI 12085) (CAS 2814-77-9· EINECS 220-562-2) και τα άλατα, όταν χρησιμοποιείται ως ουσία σε προϊόντα βαφής μαλλιών

                              1346

                              3-υδροξυ-N-(o-τολυλο)-4-[(2,4,5-τριχλωροφαινυλ)αζω]ναφθαλινο-2-καρβοξαμίδιο (Pigment Red 112· CI 12370) (CAS 6535-46-2· EINECS 229-440-3) και τα άλατα, όταν χρησιμοποιείται ως ουσία σε προϊόντα βαφής μαλλιών

                              1347

                              N-(5-χλωρο-2,4-διμεθοξυφαινυλο)-4-[[5-[(διαιθυλαμινο)σουλφονυλο]-2-μεθοξυφαινυλ]αζω]-3-υδροξυναφθαλινο-2-καρβοξαμίδιο (Pigment Red 5· CI 12490) (CAS 6410-41-9· EINECS 229-107-2) και τα άλατα, όταν χρησιμοποιείται ως ουσία σε προϊόντα βαφής μαλλιών

                              1348

                              4-[(5-χλωρο-4-μεθυλο-2-σουλφοφαινυλ)αζω]-3-υδροξυ-2-ναφθοϊκό δινάτριο (Pigment Red 48· CI 15865) (CAS 3564-21-4· EINECS 222-642-2), όταν χρησιμοποιείται ως ουσία σε προϊόντα βαφής μαλλιών

                              1349

                              3-υδροξυ-4-[(1-σουλφο-2-ναφθυλ)αζω]-2-ναφθοϊκό ασβέστιο (Pigment Red 63:1· CI 15880) (CAS 6417-83-0· EINECS 229-142-3), όταν χρησιμοποιείται ως ουσία σε προϊόντα βαφής μαλλιών

                              1350

                              3-υδροξυ-4-(4′-σουλφοναφθυλαζω)ναφθαλινο-2,7-δισουλφονικό νάτριο (Acid Red 27· CI 16185) (CAS 915-67-3· EINECS 213-022-2), όταν χρησιμοποιείται ως ουσία σε προϊόντα βαφής μαλλιών

                              1351

                              2,2′-[(3,3′-διχλωρο[1,1′-διφαινυλο]-4,4′-διυλο)δις(αζω)]δις[N-(2,4-διμεθυλοφαινυλ)-3-οξοβουτυραμίδιο] (Pigment Yellow 13· CI 21100) (CAS 5102-83-0· EINECS 225-822-9), όταν χρησιμοποιείται ως ουσία σε προϊόντα βαφής μαλλιών

                              1352

                              2,2′-[κυκλοεξυλιδενοδις[(2-μεθυλο-4,1-φαινυλεν)αζω]]δις[4-κυκλοεξυλοφαινόλη] (Solvent Yellow 29· CI 21230) (CAS 6706-82-7· EINECS 229-754-0), όταν χρησιμοποιείται ως ουσία σε προϊόντα βαφής μαλλιών

                              1353

                              1-[(4-φαινυλαζω)φαινυλαζω]-2-ναφθόλη (Solvent Red 23· CI 26100) (CAS 85-86-9· EINECS 201-638-4), όταν χρησιμοποιείται ως ουσία σε προϊόντα βαφής μαλλιών

                              1354

                              6-αμινο-4-υδροξυ-3-[[7-σουλφο-4-[(4-σουλφοφαινυλ)αζω]-1-ναφθυλ]αζω]ναφθαλινο-2,7-δισουλφονικό τετρανάτριο (Food Black 2· CI 27755) (CAS 2118-39-0· EINECS 218-326-9), όταν χρησιμοποιείται ως ουσία σε προϊόντα βαφής μαλλιών

                              1355

                              Βασικό εσωτερικό άλας νατρίου του N-αιθυλ-N-(4-((4-(διαιθυλαμινο)φαινυλο(2,4-δισουλφοφαινυλο)μεθυλενο)κυκλοεξα-2,5-διεν-1-υλιδενο)-Ν-αιθυλ-αιθαναμινίου (Acid Blue 1· CI 42045) (CAS 129-17-9· EINECS 204-934-1), όταν χρησιμοποιείται ως ουσία σε προϊόντα βαφής μαλλιών

                              1356

                              Βασικό εσωτερικό άλας ασβεστίου (2:1) του N-(4-((4-(διαιθυλαμινο)φαινυλο(5-υδροξυ-2,4-δισουλφοφαινυλο)μεθυλενο)κυκλοεξα-2,5-διεν-1-υλιδενο)-Ν-αιθυλ-αιθαναμινίου (Acid Blue 3· CI 42051) (CAS 3536-49-0· EINECS 222-573-8), όταν χρησιμοποιείται ως ουσία σε προϊόντα βαφής μαλλιών

                              1357

                              Βασικό εσωτερικό άλας δινατρίου του Ν-αιθυλ-Ν-(4-((4-(αιθυλο((3-σουλφοφαινυλο)μεθυλ)αμινο)φαινυλ)(4-υδροξυ-2-σουλφοφαινυλο)μεθυλενο)κυκλοεξα-2,5-διεν-1-υλιδενο)-3-σουλφοβενζομεθαναμινίου (Fast Green FCF· CI 42053) (CAS 2353-45-9· EINECS 219-091-5), όταν χρησιμοποιείται ως ουσία σε προϊόντα βαφής μαλλιών

                              1358

                              Προϊόντα αντίδρασης 1,3-ισοβενζοφουρανοδιόνης με μεθυλοκινολίνη και κινολίνη (Solvent Yellow 33· CI 47000) (CAS 8003-22-3· EINECS 232-318-2), όταν χρησιμοποιείται ως ουσία σε προϊόντα βαφής μαλλιών

                              1359

                              Νιγροσίνη (CI 50420) (CAS 8005-03-6), όταν χρησιμοποιείται ως ουσία σε προϊόντα βαφής μαλλιών

                              1360

                              8,18-διχλωρο-5,15-διαιθυλο-5,15-διυδροδιινδολο[3,2-b:3′,2′-m]τριφαινοδιοξαζίνη (Pigment Violet 23· CI 51319) (CAS 6358-30-1· EINECS 228-767-9), όταν χρησιμοποιείται ως ουσία σε προϊόντα βαφής μαλλιών

                              1361

                              1,2-διυδροξυανθρακινόνη (Pigment Red 83· CI 58000) (CAS 72-48-0· EINECS 200-782-5), όταν χρησιμοποιείται ως ουσία σε προϊόντα βαφής μαλλιών

                              1362

                              8-υδροξυπυρενο-1,3,6-τρισουλφονικό τρινάτριο (Solvent Green 7· CI 59040) (CAS 6358-69-6· EINECS 228-783-6), όταν χρησιμοποιείται ως ουσία σε προϊόντα βαφής μαλλιών

                              1363

                              1-υδροξυ-4-(p-τολουιδινο)ανθρακινόνη (Solvent Violet 13· CI 60725) (CAS 81-48-1· EINECS 201-353-5), όταν χρησιμοποιείται ως ουσία σε προϊόντα βαφής μαλλιών

                              1364

                              1,4-δις(p-τολυλαμινο)ανθρακινόνη (Solvent Green 3· CI 61565) (CAS 128-80-3· EINECS 204-909-5), όταν χρησιμοποιείται ως ουσία σε προϊόντα βαφής μαλλιών

                              1365

                              6-χλωρο-2-(6-χλωρο-4-μεθυλ-3-οξοβενζο[b]θειεν-2(3H)-υλιδενο)-4-μεθυλοβενζο[b]θειοφαιν-3(2H)-όνη (VAT Red 1· CI 73360) (CAS 2379-74-0· EINECS 219-163-6), όταν χρησιμοποιείται ως ουσία σε προϊόντα βαφής μαλλιών

                              1366

                              5,12-διυδροκινο[2,3-b]ακριδινο-7,14-διόνη (Pigment Violet 19· CI 73900) (CAS 1047-16-1· EINECS 213-879-2), όταν χρησιμοποιείται ως ουσία σε προϊόντα βαφής μαλλιών

                              1367

                              (29H,31H-φθαλοκυανινο(2-)-N29,N30,N31,N32)χαλκός (φθαλοκυανίνη χαλκού) (Pigment Blue 15· CI 74160) (CAS 147-14-8· EINECS 205-685-1), όταν χρησιμοποιείται ως ουσία σε προϊόντα βαφής μαλλιών

                              1368

                              [29H,31H-φθαλοκυανινοδισουλφο(4-)-N29,N30,N31,N32]χαλκικό(2-) δινάτριο (Direct Blue 86· CI 74180) (CAS 1330-38-7· EINECS 215-537-8), όταν χρησιμοποιείται ως ουσία σε προϊόντα βαφής μαλλιών

                              1369

                              Πολυχλωροφθαλοκυανίνη χαλκού (Pigment Green 7· CI 74260) (CAS 1328-53-6· EINECS 215-524-7), όταν χρησιμοποιείται ως ουσία σε προϊόντα βαφής μαλλιών»

                  2.

                  Το παράρτημα III τροποποιείται ως εξής:

                              α)

                              στο μέρος 1, διαγράφεται ο αύξων αριθμός 10·

                              β)

                              στο μέρος 1, διαγράφεται η στήλη γ του αύξοντος αριθμού 14 στοιχείο α)·

                              γ)

                              στο μέρος 2, διαγράφονται οι αύξοντες αριθμοί 57, 59 και 60.


Avis juridique important

|

32002L0099

Οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση

Επίσημη Εφημερίδα αριθ. L 018 της 23/01/2003 σ. 0011 - 0020

Οδηγία 2002/99/ΕΚ του Συμβουλίουτης 16ης Δεκεμβρίου 2002για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωσηΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Στο πλαίσιο της ενιαίας αγοράς, έχουν θεσπιστεί ειδικοί κανόνες υγειονομικού ελέγχου, οι οποίοι διέπουν το ενδοκοινοτικό εμπόριο στην παραγωγή, μεταποίηση, διανομή και εισαγωγή από τρίτες χώρες προϊόντων ζωικής προέλευσης για ανθρώπινη κατανάλωση που περιλαμβάνονται στο παράρτημα Ι της συνθήκης.(2) Οι κανόνες αυτοί εξασφάλισαν την άρση των εμποδίων στις συναλλαγές των εν λόγω προϊόντων, συμβάλλοντας, με τον τρόπο αυτό, στη δημιουργία της εσωτερικής αγοράς, και εξασφαλίζοντας ταυτοχρόνως, υψηλό επίπεδο προστασίας της υγείας των ζώων.(3) Στόχος των κανόνων αυτών είναι εξάλλου να προληφθεί η εισαγωγή ή η εξάπλωση νόσων των ζώων που οφείλεται στη διάθεση προϊόντων ζωικής προέλευσης στην αγορά. Περιλαμβάνουν επίσης κοινές διατάξεις, όπως είναι οι διατάξεις που περιορίζουν την εμπορία προϊόντων τα οποία προέρχονται από εκμετάλλευση ή περιοχή που έχει μολυνθεί από επιζωοτικές νόσους και οι διατάξεις που απαιτούν την υποβολή των προϊόντων από υπό περιορισμό περιοχές σε επεξεργασία για την καταστροφή του παθογόνου παράγοντα.(4) Αυτές οι κοινές διατάξεις πρέπει να εναρμονιστούν, ώστε να αρθούν οι τυχόν ασυνέπειες που δημιουργήθηκαν κατά την έκδοση των ειδικών κανόνων υγειονομικού ελέγχου. Η εναρμόνιση αυτή θα εξασφαλίσει επίσης την ενιαία εφαρμογή των κανόνων υγειονομικού ελέγχου σε όλη την Κοινότητα, και μεγαλύτερη διαφάνεια στη διάρθρωση της κοινοτικής νομοθεσίας.(5) Οι κτηνιατρικοί έλεγχοι στα προϊόντα ζωικής προέλευσης που προορίζονται για το εμπόριο πρέπει να διενεργούνται σύμφωνα με την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την ολοκλήρωση της εσωτερικής αγοράς(4). Η οδηγία 89/662/ΕΟΚ περιέχει μέτρα διασφάλισης, τα οποία μπορούν να εφαρμόζονται σε περίπτωση σοβαρού κινδύνου για την υγεία των ζώων.(6) Τα εισαγόμενα από τρίτες χώρες προϊόντα δεν πρέπει να παρουσιάζουν κανέναν κίνδυνο για την υγεία του ζωικού κεφαλαίου της Κοινότητας.(7) Για τον σκοπό αυτόν πρέπει να θεσπιστούν διαδικασίες για να προλαμβάνεται η εισαγωγή επιζωοτικών νόσων. Στις διαδικασίες αυτές περιλαμβάνεται η τακτική αξιολόγηση της κατάστασης της υγείας των ζώων στις συγκεκριμένες τρίτες χώρες.(8) Πρέπει επίσης να καθορισθούν διαδικασίες για τη θέσπιση γενικών ή ειδικών κανόνων ή κριτηρίων που θα εφαρμόζονται στις εισαγωγές προϊόντων ζωικής προέλευσης.(9) Οι διατάξεις σχετικά με την εισαγωγή κρέατος κατοικίδιων οπληφόρων και προϊόντων με βάση το κρέας που παρασκευάζονται από ή με το κρέας αυτών των ζώων περιλαμβάνονται ήδη στην οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών(5).(10) Οι διαδικασίες που εφαρμόζονται για την εισαγωγή κρέατος και προϊόντων με βάση το κρέας μπορούν να χρησιμοποιηθούν ως υπόδειγμα για την εισαγωγή άλλων προϊόντων ζωικής προέλευσης.(11) Οι κτηνιατρικοί έλεγχοι των προϊόντων ζωικής προέλευσης που εισάγονται στην Κοινότητα από τρίτες χώρες πρέπει να διεξάγονται σύμφωνα με την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(6). Η οδηγία 97/78/ΕΟΚ περιέχει μέτρα διασφάλισης τα οποία μπορούν να εφαρμόζονται σε περίπτωση σοβαρού κινδύνου για την υγεία των ζώων.(12) Κατά τη θέσπιση κανόνων για το διεθνές εμπόριο, πρέπει να λαμβάνονται υπόψη οι κατευθυντήριες γραμμές που θεσπίζονται από το Διεθνές Γραφείο Επιζωοτιών (ΔΓΕ).(13) Για να εξασφαλίζεται η ομοιόμορφη εφαρμογή των κανόνων υγειονομικού ελέγχου πρέπει να διοργανώνονται κοινοτικοί έλεγχοι και επιθεωρήσεις.(14) Τα προϊόντα που καλύπτονται από την παρούσα οδηγία περιλαμβάνονται στο παράρτημα Ι της συνθήκης.(15) Τα μέτρα που απαιτούνται για την εφαρμογή της παρούσας οδηγίας, πρέπει να θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(7),ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Πεδίο εφαρμογήςΗ παρούσα οδηγία θεσπίζει τους γενικούς κανόνες υγειονομικού ελέγχου οι οποίοι διέπουν όλα τα στάδια της παραγωγής, μεταποίησης και διανομής στην Κοινότητα καθώς και της εισαγωγής από τρίτες χώρες προϊόντων ζωικής προέλευσης και προϊόντων που παράγονται από αυτά και προορίζονται για ανθρώπινη κατανάλωση.Οι παρόντες κανόνες δεν θίγουν τις διατάξεις των οδηγιών 89/662/ΕΚ και 97/78/ΕΚ και των οδηγιών του καταλόγου του παραρτήματος Ι.Άρθρο 2ΟρισμοίΓια τους σκοπούς της παρούσας οδηγίας, εφαρμόζονται, εφόσον υπάρχει ανάγκη, οι ορισμοί που περιλαμβάνονται στον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων(8) και στην οδηγία 97/78/ΕΚ. Επιπλέον, εφαρμόζονται οι ακόλουθοι ορισμοί:1. "όλα τα στάδια της παραγωγής, μεταποίησης και διανομής": οποιοδήποτε στάδιο, από τη στιγμή, και συμπεριλαμβανομένης, της πρωτογενούς παραγωγής ενός προϊόντος ζωικής προέλευσης έως και την αποθήκευση, μεταφορά, πώληση ή διάθεσή του στον τελικό καταναλωτή·2. "εισαγωγή": η ενσωμάτωση εμπορευμάτων σε ένα από τα εδάφη που αναφέρονται στο παράρτημα Ι της οδηγίας 97/78/ΕΚ με σκοπό την τοποθέτησή τους σύμφωνα με τις τελωνειακές διαδικασίες που αναφέρονται στο άρθρο 4 παράγραφος 16 στοιχεία α) έως στ) του κανονισμού (ΕΚ) αριθ. 2913/92 του Συμβουλίου, της 12ης Οκτωβρίου 1992, για τον κοινοτικό τελωνειακό κώδικα(9)·3. "επίσημος κτηνίατρος": κτηνίατρος εντεταλμένος να ενεργεί με την ιδιότητα αυτή και διορισμένος από την αρμόδια αρχή·4. "προϊόντα ζωικής προέλευσης": προϊόντα που παράγονται από ζώα, καθώς και προϊόντα αυτών, τα οποία προορίζονται για ανθρώπινη κατανάλωση, συμπεριλαμβανομένων των ζώντων ζώων όταν αυτά παρασκευάζονται για τη χρήση αυτή.ΚΕΦΑΛΑΙΟ ΙΟΡΟΙ ΥΓΕΙΟΝΟΜΙΚΟΥ ΕΛΕΓΧΟΥ ΓΙΑ ΟΛΑ ΤΑ ΣΤΑΔΙΑ ΤΗΣ ΠΑΡΑΓΩΓΗΣ, ΜΕΤΑΠΟΙΗΣΗΣ ΚΑΙ ΔΙΑΝΟΜΗΣ ΠΡΟΪΟΝΤΩΝ ΖΩΙΚΗΣ ΠΡΟΕΛΕΥΣΗΣ ΣΤΗΝ ΚΟΙΝΟΤΗΤΑΆρθρο 3Γενικοί όροι υγειονομικού ελέγχου1. Τα κράτη μέλη λαμβάνουν μέτρα προκειμένου να διασφαλίσουν ότι οι υπεύθυνοι επιχειρήσεων τροφίμων, σε όλα τα στάδια της παραγωγής, μεταποίησης και διανομής μέσα στην Κοινότητα προϊόντων ζωικής προέλευσης, δεν προκαλούν την εξάπλωση νόσων που μπορούν να μεταδοθούν στα ζώα, σύμφωνα με τις ακόλουθες διατάξεις.2. Τα προϊόντα ζωικής προέλευσης πρέπει να λαμβάνονται από ζώα τα οποία πληρούν τους όρους υγειονομικού ελέγχου που προβλέπονται στη σχετική κοινοτική νομοθεσία.3. Τα προϊόντα ζωικής προέλευσης λαμβάνονται από ζώα:α) τα οποία δεν προέρχονται από εκμετάλλευση, εγκατάσταση, έδαφος ή μέρος εδάφους που υπόκειται σε περιορισμούς υγειονομικού ελέγχου οι οποίοι εφαρμόζονται στα εν λόγω ζώα ή προϊόντα, δυνάμει των διατάξεων που αναφέρονται στο παράτημα Ι·β) τα οποία, στην περίπτωση του κρέατος και των προϊόντων με βάση το κρέας, δεν έχουν θανατωθεί σε εγκατάσταση στην οποία, κατά τη σφαγή ή τη διαδικασία παραγωγής, ήταν παρόντα ζώα μολυσμένα ή για τα οποία υπήρχαν υπόνοιες ότι έχουν μολυνθεί από μία από τις νόσους που καλύπτουν οι διατάξεις που αναφέρονται στο στοιχείο α) ή σφάγια ή μέρη σφαγίων αυτών, εκτός εάν η υπόνοια έχει αρθεί·γ) τα οποία, στην περίπτωση ζώων και προϊόντων υδατοκαλλιέργειας, πληρούν τις διατάξεις της οδηγίας 91/67/ΕΚ(10).Άρθρο 4Παρεκκλίσεις1. Κατά παρέκκλιση από το άρθρο 3 και τηρουμένων των μέτρων καταπολέμησης των νόσων που αναφέρονται στο παράρτημα Ι, τα κράτη μέλη μπορούν να επιτρέπουν την παραγωγή, μεταποίηση και διανομή προϊόντων ζωικής προέλευσης τα οποία προέρχονται από έδαφος ή μέρος εδάφους που υπόκειται σε περιορισμούς υγειονομικού ελέγχου, αλλά δεν προέρχονται από εκμετάλλευση που έχει μολυνθεί ή υπάρχουν υπόνοιες ότι έχει μολυνθεί, υπό τον όρον ότι:i) τα προϊόντα, πριν υποβληθούν στην επεξεργασία που αναφέρεται παρακάτω, λαμβάνονται, διακινούνται, μεταφέρονται και αποθηκεύονται χωριστά ή σε διαφορετική χρονική στιγμή από τα προϊόντα που πληρούν όλους τους όρους υγειονομικού ελέγχου και ότι οι συνθήκες μεταφοράς εκτός του εδάφους που υπόκειται σε περιορισμούς υγειονομικού ελέγχου έχουν εγκριθεί από την αρμόδια αρχή,ii) τα προϊόντα τα οποία πρέπει να υποστούν επεξεργασία επισημαίνονται καταλλήλως,iii) τα προϊόντα έχουν υποβληθεί σε επεξεργασία ικανή να εξαλείψει το σχετικό πρόβλημα υγειονομικού ελέγχου, καιiv) η επεξεργασία γίνεται σε εγκατάσταση εγκεκριμένη για το σκοπό αυτό από το κράτος μέλος όπου ανέκυψε το πρόβλημα υγειονομικού ελέγχου.Οι διατάξεις του παρόντος εδαφίου εφαρμόζονται σύμφωνα με τα παραρτήματα ΙΙ και ΙΙΙ σημείο 1 ή με τους λεπτομερείς κανόνες που θα θεσπιστούν με τη διαδικασία του άρθρου 12 παράγραφος 2.2. Η παραγωγή, μεταποίηση και διανομή προϊόντων υδατοκαλλιέργειας τα οποία δεν πληρούν τους όρους του άρθρου 3 επιτρέπεται υπό τους όρους που προβλέπονται στην οδηγία 91/67/ΕΚ και, ενδεχομένως, σύμφωνα με επιπλέον όρους που θα καθοριστούν με τη διαδικασία του άρθρου 12 παράγραφος 2.3. Επιπλέον, εφόσον το επιτρέπει η υγειονομική κατάσταση, μπορούν να παρέχονται παρεκκλίσεις από το άρθρο 3 σε ορισμένες περιστάσεις, με τη διαδικασία του άρθρου 12 παράγραφος 2. Στις περιπτώσεις αυτές, λαμβάνονται υπόψη ιδίως:α) τα ιδιαίτερα χαρακτηριστικά της νόσου στο συγκεκριμένο είδος καιβ) τυχόν δοκιμές που πρέπει να διενεργηθούν ή μέτρα που πρέπει να ληφθούν για τα ζώα.Όταν παρέχονται αυτές οι παρεκκλίσεις δεν πρέπει να τίθεται με κανένα τρόπο σε κίνδυνο ο βαθμός προστασίας από τις νόσους των ζώων. Συνεπώς τα μέτρα που απαιτούνται για τη διασφάλιση της προστασίας της υγείας των ζώων στην Κοινότητα θεσπίζονται με την ίδια διαδικασία.Άρθρο 5Κτηνιατρικά πιστοποιητικά1. Τα κράτη μέλη μεριμνούν ώστε τα προϊόντα ζωικής προέλευσης που προορίζονται για ανθρώπινη κατανάλωση να αποτελούν αντικείμενο κτηνιατρικής πιστοποίησης εφόσον:- οι διατάξεις που θεσπίζονται για λόγους υγειονομικού ελέγχου δυνάμει του άρθρου 9 της οδηγίας 89/662/ΕΟΚ προβλέπουν ότι τα προϊόντα ζωικής προέλευσης ενός κράτους μέλους πρέπει να συνοδεύονται από πιστοποιητικό καταλληλότητας, ή- έχει χορηγηθεί παρέκκλιση σύμφωνα με το άρθρο 4 παράγραφος 3.2. Οι λεπτομέρειες εφαρμογής, και ειδικότερα το υπόδειγμα για αυτά τα πιστοποιητικά, μπορούν να καθορίζονται, με τη διαδικασία του άρθρου 12 παράγραφος 2, λαμβανομένων υπόψη των γενικών αρχών που καθορίζονται στο πράρτημα IV. Τα πιστοποιητικά μπορούν να περιλαμβάνουν λεπτομέρειες που απαιτούνται σύμφωνα με άλλες κοινοτικές νομοθετικές διατάξεις περί δημόσιας υγείας και υγείας των ζώων.Άρθρο 6Επίσημοι κτηνιατρικοί έλεγχοι1. Μέχρις ότου εκδοθούν οι κανονισμοί του Ευρωπαϊκού Κοινοβουλίου και του Συμβουλίου σχετικά με τον καθορισμό ειδικών κανόνων υγιεινής για τα τρόφιμα ζωικής προέλευσης και των κανόνων για τους ελέγχους των τροφίμων και των ζωοτροφών, τα κράτη μέλη μεριμνούν ώστε οι αρμόδιες αρχές τους να διενεργούν επίσημους υγειονομικούς ελέγχους, προκειμένου να ελέγχεται η συμμόρφωση προς την παρούσα οδηγία, τις λεπτομέρειες εφαρμογής της και οποιαδήποτε μέτρα διασφάλισης που αφορούν τα προϊόντα ζωικής προέλευσης δυνάμει της παρούσας οδηγίας. Εν γένει, οι επιθεωρήσεις πρέπει να είναι αιφνιδιαστικές και οι έλεγχοι να διενεργούνται σύμφωνα με τις διατάξεις της οδηγίας 89/662/ΕΟΚ.2. Μέχρις ότου εκδοθούν οι κανονισμοί του Ευρωπαϊκού Κοινοβουλίου και του Συμβουλίου για τον καθορισμό των ειδικών κανόνων υγιεινής για τα τρόφιμα ζωικής προέλευσης και των κανόνων για τους ελέγχους των τροφίμων και ζωοτροφών, όταν διαπιστώνονται παραβάσεις των κανόνων υγειονομικού ελέγχου, τα κράτη μέλη λαμβάνουν τα αναγκαία διορθωτικά μέτρα, σύμφωνα με τις διατάξεις της οδηγίας 89/662/ΕΟΚ.3. Εμπειρογνώμονες της Επιτροπής μπορούν, στο μέτρο που είναι αναγκαίο για την ομοιόμορφη εφαρμογή της παρούσας οδηγίας, να διενεργούν επιτόπιους ελέγχους, συμπεριλαμβανομένων εξετάσεων, σε συνεργασία με τις αρμόδιες αρχές των κρατών μελών. Τα κράτη μέλη στην επικράτεια των οποίων διενεργούνται έλεγχοι παρέχουν κάθε αναγκαία συνδρομή στους εμπειρογνώμονες για τη διεκπεραίωση των καθηκόντων τους. Η Επιτροπή ενημερώνει την αρμόδια αρχή για το αποτέλεσμα των ελέγχων που διενεργήθηκαν.Εάν, κατά τη διάρκεια ελέγχου ή επιθεώρησης της Επιτροπής, εντοπιστεί σοβαρός κίνδυνος για την υγεία των ζώων, το συγκεκριμένο κράτος μέλος λαμβάνει αμέσως όλα τα αναγκαία μέτρα για την προστασία της υγείας των ζώων. Εάν δεν ληφθούν μέτρα ή εάν τα μέτρα κρίνονται ανεπαρκή, η Επιτροπή, λαμβάνει, με τη διαδικασία του άρθρου 12 παράγραφος 2, τα μέτρα που απαιτούνται για την προστασία της υγείας των ζώων και ενημερώνει σχετικά τα κράτη μέλη.4. Οι λεπτομέρειες εφαρμογής του παρόντος άρθρου, και ιδίως εκείνες που διέπουν τη συνεργασία με τις εθνικές αρχές, θεσπίζονται με τη διαδικασία του άρθρου 12 παράγραφος 2.ΚΕΦΑΛΑΙΟ ΙΙΕΙΣΑΓΩΓΕΣ ΑΠΟ ΤΡΙΤΕΣ ΧΩΡΕΣΆρθρο 7Γενικές διατάξειςΤα κράτη μέλη λαμβάνουν μέτρα προκειμένου να διασφαλίζουν ότι τα προϊόντα ζωικής προέλευσης που προορίζονται για ανθρώπινη κατανάλωση εισάγονται μόνον εφόσον πληρούν τις απαιτήσεις του κεφαλαίου Ι που εφαρμόζονται σε όλα τα στάδια της παραγωγής, μεταποίησης και διανομής των προϊόντων αυτών στην Κοινότητα ή εφόσον παρέχουν άλλες ισοδύναμες εγγυήσεις υγείας των ζώων.Άρθρο 8Τήρηση των κοινοτικών κανόνωνΓια να εξασφαλιστεί η τήρηση της γενικής υποχρέωσης που προβλέπεται στο άρθρο 7, καθορίζονται τα ακόλουθα, με τη διαδικασία του άρθρου 12 παράγραφος 2:1. Κατάλογοι τρίτων χωρών ή περιοχών τρίτων χωρών από όπου επιτρέπονται οι εισαγωγές συγκεκριμένων προϊόντων ζωικής προέλευσης. Μια τρίτη χώρα αναγράφεται στους καταλόγους αυτούς μόνον εάν έχει πραγματοποιηθεί κοινοτικός έλεγχος σε αυτήν και έχει αποδειχθεί ότι η αρμόδια κτηνιατρική αρχή της παρέχει κατάλληλες εγγυήσεις όσον αφορά την τήρηση της κοινοτικής νομοθεσίας.Κατά την κατάρτιση ή την ενημέρωση αυτών των καταλόγων, λαμβάνονται ιδίως υπόψη τα εξής:α) η νομοθεσία της τρίτης χώρας·β) η οργάνωση της αρμόδιας κτηνιατρικής αρχής και των υπηρεσιών επιθεώρησης στην τρίτη χώρα, οι εξουσίες των υπηρεσιών αυτών, η εποπτεία στην οποία υπόκεινται και οι δυνατότητες που διαθέτουν, μεταξύ άλλων από άποψη επάνδρωσης, για την ουσιαστική εφαρμογή της νομοθεσίας τους·γ) οι πραγματικές συνθήκες υγειονομικού ελέγχου οι οποίες εφαρμόζονται στην παραγωγή, την παρασκευή, τη διακίνηση, την αποθήκευση και την αποστολή προϊόντων ζωικής προέλευσης που προορίζονται για την Κοινότητα·δ) οι εγγυήσεις τις οποίες μπορεί να παράσχει η αρμόδια κτηνιατρική αρχή της τρίτης χώρας όσον αφορά την τήρηση των συνθηκών υγειονομικού ελέγχου ή την εφαρμογή ισοδύναμων συνθηκών·ε) τυχόν πείρα ως προς την εμπορία του προϊόντος που προέρχεται από την τρίτη χώρα και τα αποτελέσματα των τυχόν ελέγχων που έχουν διενεργηθεί κατά την εισαγωγή·στ) τα αποτελέσματα των κοινοτικών επιθεωρήσεων ή/και ελέγχων που διενεργούνται στην τρίτη χώρα, ιδίως δε τα αποτελέσματα της αξιολόγησης των αρμόδιων αρχών, ή, εφόσον το ζητήσει η Επιτροπή, η έκθεση που υποβάλλουν οι αρμόδιες αρχές της τρίτης χώρας για τις επιθεωρήσεις που έχουν διενεργήσει·ζ) η υγειονομική κατάσταση των ζώων, των άλλων κατοικίδιων και άγριων ζώων στην τρίτη χώρα, με ιδιαίτερη προσοχή στις εξωτικές νόσους των ζώων και όλα τα θέματα τα σχετικά με την γενική υγειονομική κατάσταση στη χώρα, στο μέτρο που θα μπορούσε να δημιουργήσει κίνδυνο για τη δημόσια υγεία ή την υγεία των ζώων στην Κοινότητα·η) η τακτικότητα, η ταχύτητα και η αξιοπιστία με την οποία η τρίτη χώρα παρέχει πληροφορίες σχετικά με την παρουσία μολυσματικών ή μεταδοτικών νόσων των ζώων στην επικράτειά της, ιδίως δε εκείνων που περιλαμβάνονται στους καταλόγους των δηλωτέων νόσων του Διεθνούς Γραφείου Επιζωοτιών (ΔΓΕ) ή, σε περίπτωση νόσων ζώων υδατοκαλλιέργειας, των δηλωτέων νόσων που περιλαμβάνονται στον Κώδικα Υγείας Υδρόβιων Ζώων του ΔΓΕ·θ) οι κανόνες που ισχύουν στην τρίτη χώρα και η εφαρμογή τους όσον αφορά την καταπολέμηση και την πρόληψη των μολυσματικών ή μεταδοτικών νόσων των ζώων και η εφαρμογή τους, συμπεριλαμβανομένων των διατάξεων για τις εισαγωγές από άλλες χώρες.2. Η Επιτροπή φροντίζει ώστε να τίθενται στη διάθεση του κοινού επικαιροποιημένες εκδόσεις όλων των καταλόγων που καταρτίζονται ή ενημερώνονται σύμφωνα με το παρόν άρθρο. Οι κατάλογοι που καταρτίζονται σύμφωνα με το παρόν άρθρο μπορούν να συνδυάζονται με άλλους καταλόγους που καταρτίζονται για λόγους υγείας των ζώων ή δημόσιας υγείας και μπορούν επίσης να περιλαμβάνουν υποδείγματα υγειονομικών πιστοποιητικών.3. Οι κανόνες καταγωγής για τα προϊόντα ζωικής προέλευσης και τα ζώα από τα οποία λαμβάνονται αυτά τα προϊόντα θεσπίζονται με τη διαδικασία του άρθρου 12 παράγραφος 2.4. Ειδικοί όροι εισαγωγής για κάθε τρίτη χώρα ή ομάδα τρίτων χωρών, λαμβανομένης υπόψη της κατάστασης υγειονομικού ελέγχου της ή των συγκεκριμένων τρίτων χωρών, καθορίζονται με τη διαδικασία του άρθρου 12 παράγραφος 2.5. Όταν χρειάζεται,- οι λεπτομέρειες εφαρμογής του παρόντος άρθρου,- τα κριτήρια ταξινόμησης των τρίτων χωρών και περιοχών τρίτων χωρών όσον αφορά τις νόσους των ζώων,- οι ειδικοί κανόνες όσον αφορά τύπους εισαγωγής ή συγκεκριμένα προϊόντα, όπως η εισαγωγή από ταξιδιώτες ή η εισαγωγή εμπορικών δειγμάτων,μπορούν να καθορίζονται με τη διαδικασία του άρθρου 12 παράγραφος 2.Άρθρο 9Έγγραφα1. Κατά την είσοδο, παρτίδων προϊόντων ζωικής προέλευσης στην Κοινότητα πρέπει να προσκομίζεται κτηνιατρικό πιστοποιητικό που πληροί τις απαιτήσεις του παραρτήματος ΙV.2. Το κτηνιατρικό πιστοποιητικό πρέπει να πιστοποιεί ότι τα προϊόντα πληρούν:α) τις απαιτήσεις που καθορίζονται για τα συγκεκριμένα προϊόντα δυνάμει του παρούσας οδηγίας και της κοινοτικής νομοθεσίας για τη θέσπιση απαιτήσεων υγείας των ζώων ή διατάξεων ισοδύναμων με τις απαιτήσεις αυτές καιβ) όλους τους ειδικούς όρους εισαγωγής που καθορίζονται με τη διαδικασία του άρθρου 12 παράγραφος 2.3. Τα έγγραφα μπορούν να περιέχουν λεπτομέρειες που απαιτούνται δυνάμει άλλων κοινοτικών νομοθετικών διατάξεων για θέματα δημόσιας υγείας και υγείας των ζώων.4. Με τη διαδικασία του άρθρου 12 παράγραφος 2:α) είναι δυνατόν να προβλέπεται η χρήση ηλεκτρονικών εγγράφων·β) είναι δυνατόν να καταρτίζονται υποδείγματα εγγράφων καιγ) είναι δυνατόν να θεσπίζονται κανόνες και πιστοποιητικά για τη διαμετακόμιση.Άρθρο 10Κοινοτικές επιθεωρήσεις και έλεγχοι1. Οι κοινοτικές επιθεωρήσεις ή/και έλεγχοι σε όλα τα στάδια που καλύπτονται από την παρούσα οδηγία μπορούν να διενεργούνται στις τρίτες χώρες από εμπειρογνώμονες της Επιτροπής προκειμένου να ελέγχεται η συμμόρφωση ή η ισοδυναμία προς τους κοινοτικούς κανόνες υγειονομικού ελέγχου. Οι εμπειρογνώμονες της Επιτροπής μπορούν να συνοδεύονται από εμπειρογνώμονες των κρατών μελών που έχουν εξουσιοδοτηθεί από την Επιτροπή για τη διενέργεια αυτών των επιθεωρήσεων ή/και ελέγχων.2. Οι επιθεωρήσεις ή/και έλεγχοι στις τρίτες χώρες που αναφέρονται στην παράγραφο 1 διενεργούνται εξ ονόματος της Κοινότητας και η Επιτροπή καλύπτει τα σχετικά έξοδα.3. Η διαδικασία για τη διεξαγωγή των επιθεωρήσεων ή/και ελέγχων στις τρίτες χώρες που αναφέρονται στην παράγραφο 1 μπορεί να θεσπίζεται ή να τροποποιείται με τη διαδικασία του άρθρου 12 παράγραφος 2.4. Όταν, με την ευκαιρία κοινοτικής επιθεώρησης ή ελέγχου, διαπιστώνεται η ύπαρξη σοβαρού κινδύνου για την υγεία των ζώων, η Επιτροπή λαμβάνει αμέσως τα μέτρα που επιβάλλονται για την προστασία της υγείας των ζώων, σύμφωνα με το άρθρο 22 της οδηγίας 97/78/ΕΚ και ενημερώνει σχετικά τα κράτη μέλη.ΚΕΦΑΛΑΙΟ ΙΙΙΤΕΛΙΚΕΣ ΔΙΑΤΑΞΕΙΣΆρθρο 11Επικαιροποίηση των τεχνικών παραρτημάτωνΤα παραρτήματα της παρούσας οδηγίας μπορούν να τροποποιούνται με τη διαδικασία του άρθρου 12 παράγραφος 2 προκειμένου να λαμβάνονται υπόψη ιδίως:i) οι επιστημονικές γνώμες και γνώσεις, ιδίως όσον αφορά τις νέες αξιολογήσεις των κινδύνων,ii) οι τεχνικές εξελίξεις καιiii) ο καθορισμός στόχων ασφαλείας για την υγεία των ζώων.Άρθρο 12Διαδικασία επιτροπής1. Η Επιτροπή επικουρείται από τη μόνιμη επιτροπή για την τροφική αλυσίδα και την υγεία των ζώων, η οποία έχει συσταθεί με το άρθρο 58 του κανονισμού (ΕΚ) αριθ. 178/2002.2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ.Η περίοδος που προβλέπεται στο άρθρο 5 παράγραφος 6 της απόφασης 1999/468/ΕΚ ορίζεται σε τρεις μήνες.3. Η επιτροπή θεσπίζει τον εσωτερικό της κανονισμό.Άρθρο 13Μεταβατικές διατάξεις1. Οι κανόνες υγειονομικού ελέγχου που καθορίζονται από τις οδηγίες που απαριθμούνται στο παράρτημα V παύουν να ισχύουν από την ημερομηνία που αναφέρεται στο άρθρο 14 παράγραφος 1.2. Οι λεπτομέρειες εφαρμογής που έχουν θεσπιστεί βάσει των εν λόγω διατάξεων παραμένουν εν ισχύι έως ότου αντικατασταθούν από κανόνες ισοδυνάμου αποτελέσματος θεσπιζόμενους δυνάμει της παρούσας οδηγίας.3. Με τη διαδικασία του άρθρου 12 παράγραφος 2 μπορούν να θεσπίζονται μεταβατικά μέτρα.Άρθρο 141. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιανουαρίου 2005. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 15Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 16Η παρούσα οδηγία απευθύνεται στα κράτη μέλη.Βρυξέλλες, 16 Δεκεμβρίου 2002.Για το ΣυμβούλιοΗ ΠρόεδροςM. Fischer Boel(1) ΕΕ C 365 Ε της 19.12.2000.(2) Γνώμη του Ευρωπαϊκού Κοινοβουλίου που δόθηκε στις 15 Μαΐου 2002.(3) Γνώμη της Οικονομικής και Κοινωνικής Επιτροπής που δόθηκε στις 28 Μαρτίου 2001.(4) ΕΕ L 395 της 30.12.1989, σ. 13· οδηγία όπως τροποποιήθηκε τελευταία από την οδηγία 92/118/ΕΟΚ (ΕΕ L 62 της 15.3.1993, σ. 49).(5) ΕΕ L 302 της 31.12.1972, σ. 28· οδηγία όπως τροποποιήθηκε τελευταία από τον κανονισμό (ΕΚ) αριθ. 1452/2001 (ΕΕ L 198 της 21.7.2001, σ. 11).(6) ΕΕ L 24 της 30.1.1998, σ. 9.(7) ΕΕ L 184 της 17.7.1999, σ. 23.(8) ΕΕ L 31 της 1.2.2002, σ. 1.(9) ΕΕ L 302 της 19.10.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2700/2000 (ΕΕ L 311 της 12.12.2000, σ. 17).(10) ΕΕ L 46 της 19.2.1991, σ. 1.ΠΑΡΑΡΤΗΜΑ IΝόσοι που πρέπει να λαμβάνονται υπόψη όσον αφορά το εμπόριο προϊόντων ζωικής προέλευσης για τις οποίες έχουν θεσπιστεί μέτρα καταπολέμησης δυνάμει της κοινοτικής νοομοθεσίας>ΘΕΣΗ ΠΙΝΑΚΑ>ΠΑΡΑΡΤΗΜΑ ΙΙΕιδικό σήμα αναγνώρισης για κρέας από έδαφος ή μέρος εδάφους που δεν πληροί όλους τους κατάλληλους όρους υγειονομικού ελέγχου1. Το σήμα καταλληλότητας για το νωπό κρέας πρέπει να καλύπτεται από διαγώνιο σταυρό αποτελούμενο από δύο ευθείες γραμμές που τέμνονται στο κέντρο της σφραγίδας επιτρέποντας έτσι να παραμένουν ευανάγνωστες οι αναγραφόμενες πληροφορίες.2. Το σήμα που αναφέρεται στην παράγραφο 1 μπορεί επίσης να επιτίθεται με μία μόνη σφραγίδα ωοειδούς σχήματος, μήκους 6,5 cm και πλάτους 4,5 cm· οι ακόλουθες ενδείξεις πρέπει να εμφαίνονται με χαρακτήρες απολύτως ευανάγνωστους στο σήμα καταλληλότητας:- στο επάνω μέρος, το όνομα ή ο κωδικός ISO του κράτους μέλους με κεφαλαία στοιχεία: AT, BE, DE, DK, ES, FI, FR, GR, IE, IT, LU, NL, PT, SE και UK,- στο κέντρο, ο αριθμός κτηνιατρικής έγκρισης του σφαγείου,- στο κάτω μέρος, μία από τις εξής ομάδες αρχικών: CE-EC-EF-EG-EK και EY,- δύο ευθείες γραμμές που να τέμνονται στο κέντρο της σφραγίδας, κατά τρόπο που οι πληροφορίες να παραμένουν ευανάγνωστες.Τα γράμματα πρέπει να έχουν ύψος τουλάχιστον 0,8 cm και οι αριθμοί ύψος τουλάχιστον 1 cm.Η σφραγίδα πρέπει επίσης να περιέχει πληροφορίες που να επιτρέπουν την αναγνώριση του κτηνίατρου ο οποίος επιθεώρησε το κρέας.Το σήμα πρέπει να επιτίθεται υπό την άμεση επίβλεψη του επίσημου κτηνιάτρου που ελέγχει την εφαρμογή των διατάξεων υγειονομικού ελέγχου.ΠΑΡΑΡΤΗΜΑ III1. Επεξεργασίες με στόχο την εξάλειψη ορισμένων κινδύνων για την υγεία των ζώων οι οποίοι συνδέονται με το κρέας και το γάλα>ΘΕΣΗ ΠΙΝΑΚΑ>"+": Αναγνωρισμένη αποτελεσματικότητα.0: Αποτελεσματικότητα μη αναγνωρισμένη.ΠΑΡΑΡΤΗΜΑ ΙVΓενικές αρχές πιστοποίησης1. Ο αντιπρόσωπος της αρμόδιας αρχής αποστολής που εκδίδει πιστοποιητικό το οποίο συνοδεύει παρτίδα προϊόντων ζωικής προέλευσης πρέπει να υπογράφει το πιστοποιητικό και να διασφαλίζει ότι φέρει επίσημη σφραγίδα. Η απαίτηση αυτή ισχύει για κάθε φύλλο του πιστοποιητικού, όταν αυτό αποτελείται από περισσότερα του ενός φύλλα.2. Τα πιστοποιητικά πρέπει να συντάσσονται στην ή τις επίσημες γλώσσες του κράτους μέλους προορισμού και των κρατών μελών στα οποία διενεργείται η συνοριακή επιθεώρηση, ή να συνοδεύονται από επίσημη μετάφραση στη ή τις γλώσσες αυτές. Ωστόσο, τα κράτη μέλη μπορούν να δέχονται τη χρήση επίσημης κοινοτικής γλώσσας διαφορετικής από τη δική τους.3. Το πρωτότυπο του πιστοποιητικού πρέπει να συνοδεύει τις παρτίδες κατά την είσοδό τους στην Κοινότητα.4. Τα πιστοποιητικά πρέπει να αποτελούνται από:α) ένα μόνον φύλλο χαρτιού, ήβ) δύο ή περισσότερες σελίδες που αποτελούν μέρος ενός μόνον ενιαίου και αδιαίρετου φύλλου χαρτιού, ήγ) σύνολο σελίδων αριθμημένων κατά τρόπον ώστε να καθίσταται σαφής ο αριθμός των σελίδων και η θέση κάθε σελίδας στη συνολική αλληλουχία (π.χ. "σελίδα 2 επί συνόλου 4 σελίδων").5. Τα πιστοποιητικά πρέπει να φέρουν μοναδικό αναγνωριστικό αριθμό. Όταν το πιστοποιητικό αποτελείται από αλληλουχία σελίδων, ο αριθμός αυτός πρέπει να αναγράφεται σε κάθε σελίδα.6. Το πιστοποιητικό πρέπει να εκδίδεται πριν η παρτίδα στην οποία αναφέρεται παύσει να είναι υπό τον έλεγχο της αρμόδιας αρχής της χώρας αποστολής.ΠΑΡΑΡΤΗΜΑ V1. Οδηγία 72/461/ΕΟΚ του Συμβουλίου, της 12ης Δεκεμβρίου 1972, περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.2. Οδηγία 80/215/ΕΟΚ του Συμβουλίου, της 22ας Ιανουαρίου 1980, περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας(2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.3. Οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες(3), όπως τροποποιήθηκε τελευταία από την οδηγία 93/121/ΕΚ.4. Οδηγία 91/495/ΕΟΚ του Συμβουλίου, της 27ης Νοεμβρίου 1990, για τα υγειονομικά προβλήματα και τα προβλήματα υγειονομικού ελέγχου σχετικά με την παραγωγή και τη διάθεση στην αγορά του κρέατος κουνελιών και του κρέατος εκτρεφόμενων θηραμάτων(4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.5. Οδηγία 92/45/ΕΟΚ του Συμβουλίου, της 16ης Ιουνίου 1992, για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση άγριων θηραμάτων και την εμπορία του κρέατός των(5), όπως τροποποιήθηκε τελευταία από την οδηγία 97/79/ΕΚ.6. Οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(6).7. Οδηγία 94/65/ΕΚ του Συμβουλίου, της 14ης Δεκεμβρίου 1994, περί καθορισμού των υγειονομικών κανόνων για την παραγωγή και τη θέση στην αγορά κιμάδων και παρασκευασμάτων κρέατος(7).(1) ΕΕ L 302 της 31.12.1972, σ. 24.(2) ΕΕ L 47 της 21.2.1980, σ. 4.(3) ΕΕ L 268 της 24.9.1991, σ. 35.(4) ΕΕ L 268 της 24.9.1991, σ. 41.(5) ΕΕ L 268 της 14.9.1992, σ. 35.(6) ΕΕ L 268 της 14.9.1992, σ. 1.(7) ΕΕ L 368 της 31.12.1994, σ. 10.


Avis juridique important

|

31972L0461

Οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στο τομέα των ενδοκοινοτικών συναλλαγών νωπών κρεάτων

Επίσημη Εφημερίδα αριθ. L 302 της 31/12/1972 σ. 0024 - 0027 Φινλανδική ειδική έκδοση: Κεφάλαιο 3 τόμος 5 σ. 0057  Δανική ειδική έκδοση: Σειρά I Κεφάλαιο 1972(31.12)L291 σ. 0073  Σουηδική ειδική έκδοση: Κεφάλαιο 3 τόμος 5 σ. 0057  Αγγλική ειδική έκδοση: Σειρά I Κεφάλαιο 1972(31.12)L302 σ. 0003  Ελληνική ειδική έκδοση: Κεφάλαιο 03 τόμος 8 σ. 0236  Ισπανική ειδική έκδοση: Κεφάλαιο 03 τόμος 6 σ. 0167  Πορτογαλική ειδική έκδοση : Κεφάλαιο 03 τόμος 6 σ. 0167

ΟΔΗΓΙΑ ΤΟΥ ΣΥΜΒΟΥΛΙΟΥ της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι η εφαρμογή της οδηγίας του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων(1), όπως τροποποιήθηκε τελευταία από την οδηγία του Συμβουλίου της 27ης Οκτωβρίου 1970(2), δεν  θα έχει τα αναμενόμενα αποτελέσματα, μέχρις ότου οι ενδοκοινοτικές συναλλαγές θα παρεμποδίζονται από τις διαφορές που υφίστανται στα Κράτη μέλη ως προς τις προδιαγραφές υγειονομικού ελέγχου στον τομέα των κρεάτων- ότι είναι αναγκαίο, για την εξάλειψη  των διαφορών αυτών, να γίνει προσέγγιση των διατάξεων υγειονομικού ελέγχου των Κρατών μελών στον τομέα των κρεάτων- ότι, ιδιαίτερα, για να καταστεί δυνατή η καλυτέρα γνώση της υγιεινής καταστάσεως των ζώων από τα οποία προέρχονται τα νωπά κρέατα που προορίζονται για αποστολή προς ένα άλλο Κράτος μέλος, πρέπει να καθορισθεί ότι τα ζώα που ανήκουν σ' ορισμένες  κατηγορίες έχουν παραμείνει για ορισμένη χρονική περίοδο στο έδαφος της Κοινότητος, εκτός αν επιτραπεί παρέκκλιση από τη χώρα προορισμού και κοινοποιηθεί στα άλλα Κράτη μέλη καθώς και στην Επιτροπή- ότι προκειμένου να αποφευθεί μετάδοση επιζωοτιών δια μέσου των νωπών κρεάτων πρέπει να αποκλεισθούν από τις ενδοκοινοτικές συναλλαγές τα νωπά κρέατα ζώων που προέρχονται από εκμετάλλευση ή ζώνη στην οποία έχουν ληφθεί, σύμφωνα με την κοινοτική  νομοθεσία, απαγορευτικά υγειονομικά μέτρα- ότι πρέπει να μεριμνάται ώστε τα νωπά κρέατα τα οποία δεν ανταποκρίνονται στην κοινοτική νομοθεσία να μη φέρουν τη σήμανση καταλληλότητος που προβλέπεται από την εν λόγω ρύθμιση- ότι τα Κράτη μέλη πρέπει να έχουν το δικαίωμα να αρνούνται τη θέση σε κυκλοφορία στο έδαφός τους, κρεάτων που δεν θα ανταποκρίνονται στις κοινοτικές διατάξεις περί υγειονομικού ελέγχου- ότι, εν τούτοις, αν λόγοι υγειονομικού ελέγχου δεν αντιτίθενται και  αν ο αποστολεύς ή ο εντολοδόχος του το ζητήσουν, πρέπει να του επιτραπεί η εκ νέου αποστολή των κρεάτων αυτών- ότι πρέπει να γίνουν γνωστοί στον αποστολέα ή τον εντολοδόχο του καθώς και στις αρμόδιες αρχές της χώρας αποστολής, οι λόγοι στους οποίους βασίσθηκε η απαγόρευση ή ο περιορισμός για να δύνανται οι ενδιαφερόμενοι να τους εκτιμήσουν- ότι τα Κράτη μέλη πρέπει να έχουν το δικαίωμα να απαγορεύουν την εισαγωγή, στο έδαφός τους, νωπών κρεάτων προελεύσεως Κράτους μέλους στο οποίο έχει εμφανιστεί επιζωοτία- ότι ανάλογα με το είδος και το χαρακτήρα της επιζωοτίας αυτής, μία τέτοια  απαγόρευση ή πρέπει να περιορίζεται στα κρέατα που προέρχονται από ένα τμήμα του εδάφους της χώρας αποστολής ή πρέπει να εκτείνεται στο σύνολο του εδάφους αυτού- ότι σε περίπτωση εμφανίσεως στο έδαφος Κράτους μέλους μεταδοτικής ασθένειας είναι αναγκαίο  να ληφθούν γρήγορα κατάλληλα μέτρα για την καταπολέμησή της- ότι πρέπει οι κίνδυνοι που προκαλούνται από παρόμοιες ασθένειες και τα μέτρα αμύνης που επιβάλλονται να εκτιμούνται κατά τον ίδιο τρόπο στο σύνολο της Κοινότητος- ότι για το σκοπό αυτό πρέπει  να ορισθεί επείγουσα κοινοτική διαδικασία, στα πλαίσια της Μόνιμης Κτηνιατρικής Επιτροπής, που έχει συσταθεί με την απόφαση του Συμβουλίου της 15ης Οκτωβρίου 1968(3), σύμφωνα με την οποία θα πρέπει να λαμβάνονται τα αναγκαία μέτρα- ότι κρίνεται σκόπιμη η καθιέρωση στην παρούσα οδηγία της γενικής αρχής της μη διακρίσεως και ότι, ως εκ τούτου, πρέπει να ορισθεί ρητά, εν αναμονή των συγκεκριμένων κοινοτικών κανόνων στο τομέα των εισαγωγών προελεύσεως τρίτων χωρών, ότι το καθεστώς που  πρέπει να εφαρμόζεται στις τρίτες χώρες από κάθε Κράτος μέλος δεν πρέπει να είναι περισσότερο ευνοϊκό από το καθεστώς που εφαρμόζεται, δυνάμει της οδηγίας αυτής, στις συναλλαγές μεταξύ των Κρατών μελών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία αφορά τις ενδοκοινοτικές συναλλαγές νωπών κρεάτων που προέρχονται από κατοικίδια ζώα τα οποία ανήκουν στο βόειο, χοίρειο, πρόβειο και αίγειο είδος, καθώς και στα κατοικίδια μόνοπλα.  2. Θεωρούνται ως κρέατα όλα τα τμήματα των ζώων αυτών που είναι κατάλληλα για την ανθρώπινη κατανάλωση,  3. Θεωρούνται ως νωπά τα κρέατα τα οποία δεν υπέστησαν καμμία επεξεργασία που μπορεί να εξασφαλίσει τη συντήρησή τους- εν τούτοις τα συντηρούμενα διά του ψύχους κρέατα θεωρούνται ως νωπά για την εφαρμογή της παρούσης οδηγίας.   Άρθρο 2  Κατά την έννοια της παρούσης οδηγίας, νοούνται ως:  α) Επίσημος κτηνίατρος: ο κτηνίατρος που ορίζεται από την αρμόδια κεντρική αρχή του Κράτους μέλους- β) Χώρα αποστολής: το Κράτος μέλος από το οποίο τα νωπά κρέατα αποστέλλονται προς ένα άλλο Κράτος μέλος- γ) Χώρα προορισμού: το Κράτος μέλος προς το οποίο αποστέλλονται τα νωπά κρέατα που προέρχονται από ένα άλλο Κράτος μέλος.   Άρθρο 3  Δύνανται να αποστέλλονται από το έδαφος Κράτους μέλους προς το έδαφος άλλου Κράτους μέλους μόνο νωπά κρέατα που πληρούν τους ακόλουθους όρους:  α) Εφ' όσον πρόκειται για κρέατα τα οποία ελήφθησαν από κατοικίδια ζώα προβείου ή αιγείου είδους ή των κατοικιδίων μονόπλων, πρέπει, με την επιφύλαξη των διατάξεων που προβλέπονται στο άρθρο 7, να προέρχονται από ζώα τα οποία έχουν παραμείνει στο έδαφος  της Κοινότητος τουλάχιστον τις τελευταίες 21 ημέρες, προ της σφαγής ή της γεννήσεως, εφ' όσον πρόκειται για ζώα ηλικίας μικρότερης των 21 ημερών.  β) Πρέπει να έχουν ληφθεί από ζώα τα οποία δεν προέρχονται ούτε από εκμετάλλευση ούτε από ζώνη στην οποία έχουν ληφθεί απαγορευτικά μέτρα κατ' εφαρμογή των διατάξεων που προβλέπονται στο άρθρο 3 παράγραφος 2 υπό β) της οδηγίας του Συμβουλίου της 26ης  Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών"(4), όπως τροποποιήθηκε τελευταία από την οδηγία του Συμβουλίου της 7ης Φεβρουαρίου 1972(5), μετά από εμφάνιση αφθώδους πυρετού, πανώλους  των χοίρων και της ασθενείας του Teschen, ανάλογα με την ευαισθησία των εν λόγω ζωϊκών ειδών.  γ) Πρέπει να έχουν ληφθεί σε σφαγεία στα οποία δεν έχει διαπιστωθεί περίπτωση αφθώδους πυρετού, πανώλους των χοίρων ή ασθενείας του Teschen.  Σε περίπτωση εμφανίσεως μιας από τις ασθένειες αυτές τα Κράτη μέλη μεριμνούν, ώστε ύποπτο μολύνσεως κρέας να μη δύναται να αποτελέσει αντικείμενο ενδοκοινοτικών συναλλαγών.   Άρθρο 4  Με την επιφύλαξη των διατάξεων που προβλέπονται στο άρθρο 3 υπό β), νωπά κρέατα που προέρχονται από ζώα χοιρείου, προβείου και αιγείου είδους δύνανται να αποστέλλονται προς το έδαφος άλλου Κράτους μέλους μόνο με τον όρο ότι τα ζώα αυτά δεν  προέρχονται από εκμετάλλευση της χώρας αποστολής για την οποία έχουν ληφθεί απαγορευτικά υγειονομικά μέτρα κατόπιν εμφανίσεως βρουκελλώσεως των χοίρων, των προβάτων ή των αιγών.  Η απαγόρευση αυτή πρέπει να διατηρείται τουλάχιστον 6 εβδομάδες μετά την επίσημη διαπίστωση του τελευταίου κρούσματος.   Άρθρο 5  1. Τα Κράτη μέλη μεριμνούν ώστε τα νωπά κρέατα τα οποία έχουν αποκτηθεί από ζώα που δεν ανταποκρίνονται στις διατάξεις που προβλέπονται στα άρθρα 3 και 4, να μη φέρουν τη σφραγίδα καταλληλότητος που προβλέπεται στο κεφάλαιο ΙΧ του παραρτήματος  της οδηγίας της σχετικής με τα υγειονομικά προβλήματα στον τομέα των ενδοκοινοτικών συναλλαγών νωπών κρεάτων.  2. Η χώρα προορισμού δύναται να απαγορεύσει στο έδαφός της τη θέση σε κυκλοφορία νωπών κρεάτων εφ' όσον έχει διαπιστώσει ότι οι διατάξεις που προβλέπονται στα άρθρα 3 και 4 δεν έχουν τηρηθεί.  3. Στην περίπτωση αυτή η χώρα προορισμού πρέπει να επιτρέψει, κατόπιν αιτήσεως του αποστολέως ή του εντολοδόχου του, την επανεξαγωγή ολόκληρης της παρτίδας των νωπών κρεάτων, εφ' όσον λόγοι υγειονομικού ελέγχου δεν αντιτίθενται σ' αυτό.  4. Η αρμόδια αρχή της χώρας προορισμού δύναται να διατάξει την καταστροφή της παρτίδος αυτής εφ' όσον απαγορευτεί η θέση σε κυκλοφορία, κατ' εφαρμογή της παραγράφου 2 και η χώρα αποστολής ή ανάλογα με την περίπτωση η χώρα διαμετακομίσεως δεν επιτρέπουν  την επανεξαγωγή.  5. Για την εφαρμογή των μέτρων που αναφέρονται στις παραγράφους 2, 3, και 4 του παρόντος άρθρου, ισχύουν οι διατάξεις που προβλέπονται στο άρθρο 6 παράγραφος 7 της οδηγίας περί προβλημάτων υγειονομικού ελέγχου στον τομέα των ενδοκοινοτικών συναλλαγών  βοοειδών και χοιροειδών.   Άρθρο 6  1. Δεν θίγονται από την παρούσα οδηγία τα μέσα προσφυγής τα οποία παρέχονται από τη νομοθεσία που ισχύει στα Κράτη μέλη κατά των αποφάσεων των αρμοδίων αρχών που προβλέπονται από την παρούσα οδηγία.  2. Κάθε Κράτος μέλος παρέχει στους αποστολείς που τα νωπά κρέατά τους δεν δύνανται να τεθούν σε κυκλοφορία σύμφωνα με το άρθρο 5, παράγραφος 2, το δικαίωμα να λαμβάνουν τη γνώμη ενός πραγματογνώμονος κτηνιάτρου. Κάθε Κράτος μέλος ενεργεί κατά τρόπο ώστε  οι πραγματογνώμονες κτηνίατροι, πριν οι αρμόδιες αρχές λάβουν άλλα μέτρα, όπως η καταστροφή των κρεάτων, να έχουν τη δυνατότητα να καθορίσουν αν οι όροι του άρθρου 5 παράγραφος 2 έχουν τηρηθεί.  Ο πραγματογνώμων κτηνίατρος πρέπει να έχει την εθνικότητα ενός άλλου Κράτους μέλους από αυτό της χώρας αποστολής ή της χώρας προορισμού.  Η Επιτροπή καταρτίζει, κατόπιν προτάσεως των Κρατών μελών, τον κατάλογο των πραγματογνωμόνων κτηνιάτρων οι οποίοι θα δύνανται να αναλάβουν τη διατύπωση τέτοιων γνωμών. Καθορίζει, κατόπιν διαβουλεύσεως με τα Κράτη μέλη, τις γενικές λεπτομέρειες  εφαρμογής, ιδίως ως προς τη διαδικασία που πρέπει να ακολουθείται κατά τη διατύπωση των γνωμών αυτών.   Άρθρο 7  1. Οι χώρες προορισμού δύνανται να χορηγήσουν σε μία ή περισσότερες χώρες αποστολής γενικές ή περιορισμένες άδειες σε καθορισμένες περιπτώσεις, σύμφωνα με τις οποίες δύνανται να εισάγονται στο έδαφός τους νωπά κρέατα, τα οποία κατά παρέκκλιση  του άρθρου 3 υπό α) δεν προέρχονται από ζώα τα οποία έχουν παραμείνει στο έδαφος της Κοινότητος κατά τη διάρκεια τουλάχιστο των τελευταίων 21 ημερών προ της σφαγής ή από της γεννήσεως, εφ' όσον πρόκειται για ζώα ηλικίας μικρότερης των 21 ημερών.  2. Όταν μία χώρα προορισμού χορηγεί γενική άδεια, σύμφωνα με την παράγραφο 1, ενημερώνει αμέσως περί αυτού τα άλλα Κράτη μέλη και την Επιτροπή.  3. Όταν μία χώρα προορισμού χορηγεί μία από τις άδειες που προβλέπονται στην παράγραφο 1, πρέπει, σε περίπτωση διαμετακομίσεως, να λάβει αντίστοιχη άδεια των ενδιαφερομένων χωρών διαμετακομίσεως.   Άρθρο 8  1. Με την επιφύλαξη των διατάξεων που προβλέπονται στα άρθρα 3, 4 και 7, Κράτος μέλος δύναται, εάν υπάρχει κίνδυνος μεταδόσεως ασθενειών των ζώων με την εισαγωγή στο έδαφος του νωπών κρεάτων προελεύσεως άλλου Κράτους μέλους, να λάβει τα  ακόλουθα μέτρα:  α) Σε περίπτωση εμφανίσεως επιζωοτικής ασθένειας σ' αυτό το άλλο Κράτος μέλος, δύναται προσωρινά να απαγορεύσει ή περιορίσει την εισαγωγή των κρεάτων αυτών που προέρχονται από τμήματα του εδάφους του Κράτους αυτού όπου η ασθένεια έχει εμφανιστεί- β) Στην περίπτωση κατά την οποία επιζωοτική ασθένεια λαμβάνει έντονο χαρακτήρα, ή στην περίπτωση εμφανίσεως νέας σοβαρής και μεταδοτικής ασθένειας ζώων, δύναται προσωρινά να απαγορεύσει ή να περιορίσει την εισαγωγή των κρεάτων αυτών από το σύνολο του  εδάφους του Κράτους αυτού.  2. Κάθε Κράτος μέλος πρέπει να ανακοινώνει αμέσως στα άλλα Κράτη μέλη και στην Επιτροπή την εμφάνιση στο έδαφός του κάθε ασθένειας που αναφέρεται στην παράγραφο 1 και τα μέτρα που έχει λάβει για την καταπολέμησή της. Πρέπει επίσης να ανακοινώνει σ' αυτά  αμέσως την εξαφάνιση της ασθένειας.  3. Τα μέτρα που λαμβάνονται από τα Κράτη μέλη βάσει της παραγράφου 1, καθώς και η κατάργησή τους, πρέπει να ανακοινώνονται αμέσως στα άλλα Κράτη μέλη και την Επιτροπή με την ένδειξη των αιτίων.  Δύναται να αποφασίζεται, κατά τη διαδικασία που προβλέπεται στο άρθρο 9, ότι τα μέτρα αυτά πρέπει να τροποποιούνται, ιδίως προκειμένου να εξασφαλισθεί ο συντονισμός τους με αυτά που λαμβάνονται από τα άλλα Κράτη μέλη ή να καταργούνται.  4. Αν προκύψει η κατάσταση που προβλέπεται στην παράγραφο 1 και αν κρίνεται αναγκαίο και άλλα Κράτη μέλη να εφαρμόσουν επίσης τα μέτρα που έχουν ληφθεί δυνάμει της εν λόγω παραγράφου και ενδεχομένως έχουν τροποποιηθεί σύμφωνα με την παράγραφο 3, οι  κατάλληλες διατάξεις θεσπίζονται κατά τη διαδικασία που ορίζεται στο άρθρο 9.  5. Το άρθρο 8 της οδηγίας περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων καταργείται.   Άρθρο 9  1. Στην περίπτωση που γίνεται αναφορά στη διαδικασία που ορίζεται στο παρόν άρθρο, η Μόνιμη Κτηνιατρική Επιτροπή, η οποία έχει συσταθεί με την απόφαση του Συμβουλίου της 15ης Οκτωβρίου 1968, καλουμένη στο εξής η "επιτροπή", συγκαλείται αμέσως  από τον πρόεδρό της, είτε με δική του πρωτοβουλία, είτε κατόπιν αιτήσεως Κράτους μέλους.  2. Στην επιτροπή, οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας δύο ημερών. Αποφασίζει με πλειοψηφία δώδεκα ψήφων.  4. Η Επιτροπή θεσπίζει τα μέτρα και τα θέτει αμέσως σε εφαρμογή, όταν είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής, ή ελλείψει γνώμης, η επιτροπή υποβάλλει αμέσως στο Συμβούλιο πρόταση σχετική με τα μέτρα που  πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.  Αν, μετά τη λήξη προθεσμίας δέκα πέντε ημερών από της ημερομηνίας κατά την οποία τούτο συνεκλήθη, το Συμβούλιο δεν έχει θεσπίσει μέτρα, η Επιτροπή θεσπίζει τα προταθέντα μέτρα και τα θέτει αμέσως σ' εφαρμογή, εκτός από την περίπτωση που το Συμβούλιο  έχει αποφανθεί με απλή πλειοψηφία κατά των εν λόγω μέτρων.   Άρθρο 10  Οι διατάξεις του άρθρου 9 εφαρμόζονται κατά τη διάρκεια περιόδου δεκαοκτώ μηνών από της ημερομηνίας κατά την οποία η επιτροπή συνεκλήθη για πρώτη φορά είτε κατ' εφαρμογή του άρθρου 9 παράγραφος 1, είτε βάσει οποιασδήποτε άλλης αναλόγου  ρυθμίσεως.   Άρθρο 11  Μέχρι την εφαρμογή κοινοτικού καθεστώτος ως προς τις εισαγωγές νωπών κρεάτων προελεύσεως τρίτων χωρών, οι εθνικές διατάξεις που εφαρμόζονται στα νωπά κρέατα που εισάγονται από τις χώρες αυτές δεν πρέπει να είναι περισσότερο ευνοϊκές από αυτές  που προκύπτουν από την παρούσα οδηγία.   Άρθρο 12  Τα Κράτη μέλη θέτουν σε ισχύ τα κατάλληλα μέτρα προκειμένου να συμμορφωθούν με τις διαταξεις της παρούσης οδηγίας προ της 1ης Ιανουαρίου 1974 και ενημερώνουν περί αυτού αμέσως την Επιτροπή.   Άρθρο 13  1. Μέχρι την 31η Δεκεμβρίου 1976 η Δανία και το Ηνωμένο Βασίλειο, εξαιρέσει της Βορείου Ιρλανδίας και μέχρι την 31η Δεκεμβρίου 1977, η Ιρλανδία και το Ηνωμένο Βασίλειο για τη Βόρειο Ιρλανδία επιτρέπεται να διατηρήσουν, κατά την εισαγωγή νωπών  κρεάτων, τις εθνικές τους ρυθμίσεις που αφορούν την προστασία κατά του αφθώδους πυρετού, τηρουμένων όμως των γενικών διατάξεων της συνθήκης περί ιδρύσεως της Ευρωπαϊκής Οικονομικής Κοινότητος.  Μέχρι την 31η Δεκεμβρίου 1976 η Δανία, η Ιρλανδία και το Ηνωμένο Βασίλειο επιτρέπεται να διατηρήσουν, κατά την εισαγωγή νωπών κρεάτων, τις εθνικές τους ρυθμίσεις που αφορούν την προστασία κατά της πανώλους των χοίρων, τηρουμένων όμως των γενικών  διατάξεων της συνθήκης περί ιδρύσεως της Ευρωπαϊκής Οικονομικής Κοινότητος- 2. Προ της 31ης Δεκεμβρίου 1976, θα διενεργηθεί εξέταση της καταστάσεως στο σύνολο της Κοινότητος και στα διάφορα τμήματα αυτής, εν όψει της εξελίξεως στον τομέα της Κτηνιατρικής.  Το αργότερο μέχρι την 1η Ιουλίου 1976, η Επιτροπή θα υποβάλει στο Συμβούλιο έκθεση και εφ' όσον παρίσταται ανάγκη, κατάλληλες προτάσεις, αφού λάβει υπόψη την εξέλιξη αυτή.   Άρθρο 14  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 12 Δεκεμβρίου 1972.  Για το Συμβούλιο Ο Πρόεδρος P. LARDINOIS  (1) ΕΕ αριθ. 121 της 29.7.1964, σ. 2012/64.  (2) ΕΕ αριθ. Ν 239 της 30.10.1970, σ. 42.  (3) ΕΕ αριθ. Ν 255 της 28.10.1968, σ. 23.  (4) ΕΕ αριθ. 121 της 29.7.1964, σ. 1977/64.  (5) ΕΕ αριθ. Ν 38 της 12.2.1972, σ. 95.